# ਉਪਲਬਧ ਸਹਿਯੋਗ ਅਤੇ ਵਿੱਤੀ ਸਹਾਇਤਾ

ਕਵੀਂਸਲੈਂਡ ਸਰਕਾਰ ਬਿਪਤਾ ਨਾਲ ਪ੍ਰਭਾਵਿਤ ਹੋਏ ਲੋਕਾਂ ਅਤੇ ਭਾਈਚਾਰੇ ਦੋਵਾਂ ਨੂੰ ਤੁਰੰਤ ਅਤੇ ਲਗਾਤਾਰ ਸਹਾਇਤਾ ਪ੍ਰਦਾਨ ਕਰਨ ਲਈ ਵਚਨਬੱਧ ਹੈ।

ਗੈਰ-ਸਰਕਾਰੀ ਸੰਗਠਨਾਂ ਨੂੰ ਸਹਾਇਤਾ ਅਤੇ ਸੇਵਾਵਾਂ ਲਈ, ਜਿਵੇਂ ਕਿ ਮਸ਼ਵਰਾ, ਸਾਮਾਨ ਅਤੇ ਸੇਵਾਵਾਂ ਦਾ ਦਇਆ ਪੂਰਣ ਦਾਨ, ਸਮੱਗਰੀ ਸਹਾਇਤਾ ਅਤੇ ਰਿਹਾਇਸ਼ ਸੇਵਾਵਾਂ, ਰੇਫਰਲ ਦਿੱਤੇ ਜਾ ਸਕਦੇ ਹਨ।

ਕਮਿਊਨਿਟੀ, ਬਾਲ ਸੁਰੱਖਿਆ ਅਤੇ ਅਪਾਹਜਤਾ ਸੇਵਾਵਾਂ ਵਿਭਾਗ ਰਾਹੀਂ, ਉਨ੍ਹਾਂ ਲੋਕਾਂ ਨੂੰ ਵੀ ਵਿੱਤੀ ਸਹਾਇਤਾ ਪ੍ਰਦਾਨ ਕੀਤੀ ਜਾ ਸਕਦੀ ਹੈ ਜੋ ਆਪਣੇ ਆਪ ਦੀ ਬਹਾਲੀ ਕਰਨ ਵਿੱਚ ਅਸਮਰੱਖ ਹੁੰਦੇ ਹਨ।

ਐਮਰਜੇਂਸੀ ਤੰਗੀ ਸਹਾਇਤਾ

ਇਹ ਅਨੁਦਾਨ ਤੁਰੰਤ ਜ਼ਰੂਰੀ ਚੀਜਾਂ ਲਈ ਹੈ ਜਿਵੇਂ ਕਿ ਭੋਜਨ, ਕੱਪੜੇ, ਦੁਆਈਆਂ ਜਾਂ ਆਰਜ਼ੀ ਰਿਹਾਇਸ਼। ਭੁਗਤਾਨ $$180 ਪ੍ਰਤੀ ਵਿਅਕਤੀ ਜਾਂ $5 ਜਾਂ ਇਸ ਤੋਂ ਵੱਧ ਜੀਆਂ ਵਾਲੇ ਪਰਿਵਾਰ ਲਈ $900 ਤਕ ਦੇ ਹੁੰਦੇ ਹਨ।

ਲਾਜ਼ਮੀ ਸੇਵਾ ਤੰਗੀ ਸਹਾਇਤਾ

ਇਹ ਅਨੁਦਾਨ ਉਨ੍ਹਾਂ ਵਿਅਕਤੀਆਂ ਲਈ ਉਪਲਬਧ ਹੈ ਜਿਹੜੇ 5 ਤੋਂ ਵੱਧ ਦਿਨਾਂ ਲਈ ਸਿੱਧੇ ਇਕ ਜਾਂ ਇੱਕ ਤੋਂ ਵੱਧ ਜ਼ਰੂਰੀ ਸੇਵਾਵਾਂ ਦੇ ਨੁਕਸਾਨ ਨਾਲ ਪ੍ਰਭਾਵਿਤ ਹੋਏ ਹਨ ਅਤੇ (ਉਦਾਹਰਣ ਲਈ ਬਿਜਲੀ, ਗੈਸ, ਪਾਣੀ ਜਾਂ ਸੀਵਰੇਜ) ਅਤੇ ਇਸ ਦੇ ਕਾਰਨ ਆਈ ਮੁਸ਼ਕਿਲ ਨਾਲ ਪੀੜਤ ਹਨ ਅਤੇ ਆਪਣੇ ਆਪ ਠੀਕ ਹੋਣ ਦੇ ਅਸਮਰੱਥ ਹੁੰਦੇ ਹਨ। ਪ੍ਰਤੀ ਵਿਅਕਤੀ ਭੁਗਤਾਨ $150 ਜਾਂ 5 ਜਾਂ ਇਸ ਤੋਂ ਵੱਧ ਜੀਆਂ ਦੇ ਪਰਿਵਾਰ ਵਾਸਤੇ $$750 ਹਨ।

ਜ਼ਰੂਰੀ ਘਰੇਲੂ ਸਮੱਗਰੀ ਲਈ ਅਨੁਦਾਨ

ਇਹ ਆਮਦਨ ਟੈਸਟ ਵਾਲਾ ਅਨੁਦਾਨ ਮੁਰੰਮਤ ਲਈ ਜਾਂ ਜ਼ਰੂਰੀ ਘਰੇਲੂ ਸਮੱਗਰੀ ਲਈ ਯੋਗਦਾਨ ਦੇ ਕੇ ਉਨ੍ਹਾਂ ਲੋਕਾਂ ਦੀ ਸਹਾਇਤਾ ਕਰਦਾ ਹੈ ਜਿਨ੍ਹਾਂ ਦਾ ਬੀਮਾ ਨਹੀਂ ਹੁੰਦਾ ਹੈ ਜਾਂ ਜੋ ਬੀਮੇ ਦਾ ਦਾਅਵਾ ਕਰਨ ਲਈ ਅਸਮਰੱਥ ਹੁੰਦੇ ਹਨ। ਭੁਗਤਾਨ ਪ੍ਰਤੀ ਵਿਅਕਤੀ $1765 ਜਾਂ ਜੋੜੇ ਜਾਂ ਪਰਿਵਾਰ ਵਾਸਤੇ $5300 ਤੱਕ ਹੁੰਦਾ ਹੈ।

ਸੰਸਥਾਗਤ ਸਹਾਇਤਾ ਅਨੁਦਾਨ

ਇਹ ਆਮਦਨ ਟੈਸਟ ਅਨੁਦਾਨ ਯੋਗ ਬੀਮਾ-ਰਹਿਤ ਮਕਾਨ-ਮਾਲਕਾਂ ਦੀ ਕਿਸੇ ਵੀ ਬਿਪਤਾ ਕਾਰਨ ਹੋਏ ਨੁਕਸਾਨ ਦੀ ਮੁਰੰਮਤ ਕਰਨ ਵਿੱਚ ਸਹਾਇਤਾ ਕਰਦਾ ਹੈ। ਭੁਗਤਾਨ ਪ੍ਰਤੀ ਵਿਅਕਤੀ $10,995 ਜਾਂ ਜੋੜੇ ਜਾਂ ਪਰਿਵਾਰ ਵਾਸਤੇ $14,685 ਹੈ।

ਜ਼ਰੂਰੀ ਸੇਵਾਵਾਂ ਦੀ ਸੁਰੱਖਿਆ ਅਤੇ ਰਿਕਨੈਕਸ਼ਨ ਸਕੀਮ

ਇਹ ਸਕੀਮ ਮਕਾਨ-ਮਾਲਕਾਂ ਨੂੰ ਜ਼ਰੂਰੀ ਸੇਵਾਵਾਂ (ਉਦਾਹਰਣ ਲਈ ਬਿਜਲੀ, ਗੈਸ, ਪਾਣੀ ਜਾਂ ਸੀਵਰੇਜ) ਰਿਕਨੈਕਟ ਕਰਨ ਵਾਸਤੇ ਅਤੇ ਨੁਕਸਾਨ ਗ੍ਰਸਤ ਸੇਵਾਵਾਂ ਦੀ ਮੁਰੰਮਤ ਲਈ ਸਹਾਇਤਾ ਪ੍ਰਦਾਨ ਕਰਦੀ ਹੈ । ਇਹ ਸਕੀਮ 4 ਜ਼ਰੂਰੀ ਸੇਵਾਵਾਂ ਤਕ ਨੂੰ ਰਿਕਨੈਕਟ ਕਰਨ ਵਾਸਤੇ ਵੱਧੋ-ਵੱਧ $$200 ਪ੍ਰਤੀ ਸੇਵਾ ਦੇ ਹਿਸਾਬ ਨਾਲ ਸਹਾਇਤਾ ਕਰਦੀ ਹੈ। ਮੁਰੰਮਤ ਕੀਤੀਆਂ ਸੇਵਾਵਾਂ ਦਾ ਕੁਲ ਜੋੜ $$4200 ਤੋਂ ਵੱਧ ਨਹੀਂ ਹੋਣਾ ਚਾਹੀਦਾ।

**ਅਪਲਾਈ ਕਿਸ ਤਰਾਂ ਕੀਤਾ ਜਾਵੇ**

ਉਪਰ ਦਿਤੇ ਅਨੁਦਾਨ ਦੀ ਅਰਜੀ [www.communityrecovery.qld.gov.au](http://www.communityrecovery.qld.gov.au) ਤੇ ਆਨਲਾਈਨ ਅਰਜ਼ੀ ਫਾਰਮ ਭਰ ਕੇ ਜਾਂ ਕਮਿਊਨਿਟੀ ਰਿਕਵਰੀ ਹੌਟਲਾਈਨ ਨੂੰ 1800 173 349 ਨੰਬਰ ਤੇ ਫੋਨ ਕਰਕੇ ਦਿੱਤੀ ਜਾ ਸਕਦੀ ਹੈ, ਜਿੱਥੇ ਗਾਹਕ ਸੇਵਾ ਅਧਿਕਾਰੀ ਆਨਲਾਈਨ ਅਰਜ਼ੀ ਫਾਰਮ ਭਰਨ ਵਿੱਚ ਤੁਹਾਡੀ ਸਹਾਇਤਾ ਕਰੇਗਾ ਜਾਂ ਤੁਸੀਂ ਕਮਿਊਨਿਟੀ ਰਿਕਵਰੀ ਕੇਂਦਰ ਤੇ ਜਾਓ, ਜੇ ਖੁੱਲ੍ਹਾ ਹੈ ਤਾਂ। ਹੋਰ ਜਾਣਕਾਰੀ ਵਾਸਤੇ [www.qld.gov.au/communityrecovery](http://www.qld.gov.au/communityrecovery) ਵੈੱਬਸਾਈਟ ਦੇਖੋ।